1991R0344 — SL — 11.07.2003 — 004.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:







(*) Ta akt ni bil nikoli objavljen v slovenščini.









▼B

UREDBA KOMISIJE (EGS) št. 344/91

z dne 13. februarja 1991

o določitvi podrobnih pravil za izvajanje Uredbe Sveta (EGS) št. 1186/90 o razširitvi obsega lestvice Skupnosti za razvrščanje trupov odraslih goved







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta (EGS) št. 1186/90 z dne 7. maja 1990 o razširitvi obsega lestvice Skupnosti za razvrščanje trupov odraslih goved ( 1 ) in zlasti člena 2 Uredbe, ker sta Uredba (EGS) št. 1186/90 in zlasti člen 1 Uredbe določila, da se obseg lestvice Skupnost za razvrščanje trupov odraslih goved, vpeljane z Uredbo Sveta (EGS) št. 1208/81 z dne 28. aprila 1981 o določitvi lestvice Skupnosti za razvrščanje trupov odraslih goved ( 2 ), razširi tako, da zajema vse trupe in polovice na trgu; ker se morajo določiti pogoji za označevanje razvrščenih trupov; ker je predvideni sistem označevanja za proizvode, dostavljene v intervencijo, najprimernejši za ta namen in ker je torej treba sprejeti določbe za označevanje, podobno tistemu, ki je določeno v Uredbi Komisije (EGS) št. 859/89 z dne 29. marca 1989 o določitvi podrobnih pravil za izvajanje intervencijskih ukrepov v sektorju govejega in telečjega mesa ( 3 ), kakor je bila nazadnje spremenjena z Uredbo (EGS) št. 2271/90 ( 4 ), in zlasti v členu 4(3) Uredbe, medtem ko pooblašča države članice, da dovolijo izjeme glede mesta oznak, ki jih določa; ker skladno s praksami v nekaterih državah članicah, ob nekaterih pogojih etiketiranje zagotavlja enaka jamstva kakor označevanje, kar zadeva zanesljivost identifikacije, in poleg tega omogoča natančnejše podatke; ker je torej primerno, da se državam članicam dovoli uporabljati etiketiranje namesto označevanja; ker je treba sprejeti določbo za označevanje kategorije skladno z Uredbo (EGS) št. 1208/81 in zlasti členom 3(1) Uredbe; ker se je, glede na omejeno zmožnost nekaterih manjših klavnic, treba ravnati po členu 2(b) Uredbe (EGS) št. 1186/90 in je treba sprejeti določbo, da ima država članica možnost zaprositi za opustitev obveznega sistema razvrščanja, kjer gre za klanje majhnega povprečnega števila odraslih goved; ker mora Komisija pri odločanju o tem upoštevati nekatere okoliščine, zlasti cilj postopnega usklajevanja na tem področju; ker pa je zaradi enostavnejšega izvajanja zgoraj navedene določbe pri manjših obratih priporočljivo pooblastiti države članice, da same dovolijo to opustitev pri obratih, ki kot letno povprečje ne koljejo več kakor 75 glav odraslih goved na teden, in kadar trgovci, ki se ukvarjajo izključno s prodajo na drobno, kupujejo živo govedo in ga dajejo v zakol po pogodbi; ker je v primerih, v katerih odobreni obrat zgolj odstranjuje kosti iz vseh kupljenih in razvrščenih trupov, obvezno označevanje izgubilo svojo vlogo; ker mora razvrščanje izvajati osebje s potrebno usposobljenostjo, potrjeno z dovoljenjem ali pooblastilom; ker se mora zanesljivost razvrščanja preverjati z dejanskim preverjanjem, ki ga izvajajo uradni organi ali zasebni izvajalci, nepovezani s klavnicami, ki jih pregledujejo; ker mora biti zagotovljena možnost kaznovanja nepravilnega razvrščanja, zlasti s preklicem dovoljenja odgovorne osebe; ker mora biti državam članicam naloženo, da obvestijo Komisijo o dejanjih, izvedenih za zagotovitev skladnosti z Uredbo (EGS) št. 1186/90, in kaznujejo zlasti kršitve te uredbe; ker Upravljalni odbor za goveje in telečje meso ni dal mnenja v roku, ki ga je določil njegov predsednik, SPREJELA NASLEDNJO UREDBO:







Člen 1

1. Označevanje iz člena 1(1) Uredbe (EGS) št. 1186/90 za cele trupe ali polovice, razvrščene po lestvici Skupnosti za razvrščanje trupov odraslih goved, določene z Uredbo (EGS) št. 1208/81 v odobrenih obratih, se izvaja z oznako kategorije ter razreda mesnatosti in zamaščenosti.

►M2 Označevanje se izvaja z žigosanjem na zunanji strani trupa, pri čemer se uporablja neizbrisno in nestrupeno črnilo po metodi, ki jo odobrijo pristojni nacionalni organi; črke in številke morajo biti visoke najmanj dva centimetra. ◄ Oznake se nanesejo na zadnji dve četrtini na ledje v višini četrtega ledvenega vretenca in na sprednji dve četrtini na prsi med 10 in 30 centimetri od odrezanega roba prsnice. ►M2 Vendar pa lahko države članice določijo druga mesta na vsaki četrti, pod pogojem, da so ta mesta na zunanji površini trupa in da o tem predhodno obvestijo Komisijo. ◄

▼M2

2. Brez poseganja v člen 4(3)(c) in (d) Uredbe (EGS) št. 859/89 in člen 2(2) Uredbe Komisije (EGS) št. 3445/90 ( 5 ) lahko države članice dajo pooblastilo, da se označevanje nadomesti z uporabo etiket pod naslednjimi pogoji:

▼B

— etikete se lahko shranjujejo in pritrdijo samo v odobrenih obratih, ki koljejo živali; etikete ne smejo biti manjše od 5 × 10 cm,

▼M4

— poleg zahtev iz odstavka 1 se mora označiti še registrska številka klavnice, identifikacijska ali klavna številka živali, datum zakola, masa trupa in način razvrščanja, kjer je bila razvrstitev izvedena s sistemom za samodejno razvrščanje,

▼B

— označbe iz druge alinee morajo biti povsem čitljive in jih ni dovoljeno spreminjati,

▼M2

— etikete morajo biti obstojne pred potvorbami, odporne proti poškodbam in trdno pripete na vsako četrt na mestih, opredeljenih v odstavku 1.

▼M4

Če se razvrstitev izvede s sistemom za samodejno razvrščanje, je obvezna uporaba označb.

▼M2

2a. Razvrščanje in označevanje morata biti opravljena najpozneje eno uro po zakolu.

▼M4

Če sistem za samodejno razvrščanje trupov zataji, morajo biti ti trupi razvrščeni in identificirani pred zaključkom dnevnih klavnih dejavnosti.

▼B

3. Oznake in etikete se ne smejo odstraniti, dokler se iz četrti ne odstranijo kosti.

▼M2

Zlasti države članice izvajajo ustrezne postopke za zagotovitev, da je ta ukrep sestavni del trgovine znotraj Skupnosti.

▼B

4. Kategorija se označi skladno s členom 3(1) Uredbe (EGS) št. 1208/81.

▼M2

Označba podrazredov ali po potrebi razčlemba podkategorij po starosti se izvede z drugimi oznakami kakor tisimi, ki se uporabljajo za razvrščanje.

5. Za sporočanje rezultatov razvrščanja iz člena 1(2) Uredbe (EGS) št. 1186/90 se razred mesnatosti in zamaščenosti, pa tudi kategorija označita na računu ali na drugem priloženem dokumentu, naslovljenem na dobavitelja živali ali, če to ne gre, na fizično ali pravno osebo, ki je odgovorna za klavne postopke, z oznakami, ki jih v ta namen jasno določa zakonodaja Skupnosti.

▼B

Člen 2

1. Na prošnjo države članice Komisija oprosti obveznosti v zvezi z razvrščanjem trupov odraslih goved, določene s členom 1 Uredbe (EGS) št. 1186/90, za odobrene obrate, ki kot letno povprečje koljejo le majhno število odraslih goved na teden; pri odločanju o tem Komisija upošteva razvoj zmogljivosti klavnic, organizacijo postopkov pri sistemu razvrščanja in cilj postopnega usklajevanja na tem področju.

Opustitev mora imeti omejen rok veljavnosti.

2. Brez poseganja v prvi odstavek se države članice lahko odločijo, da zahteve glede razvrščanja trupov odraslih goved iz člena I Uredbe (EGS) št. 1186/90 niso obvezne:

— za odobrene obrate, ki kot letno povprečje ne koljejo več kakor 75 odraslih glav živine na teden,

— za trgovce na drobno, ki kupujejo žive živali in jih dajo v zakol po pogodbi za svoj račun.

3. Obveznosti glede označevanja trupov odraslih goved, določene v členu 1, ne veljajo za odobrene klavnice, ki same odkoščujejo trupe.

Člen 3

▼M3

1. Države članice zagotovijo, da razvrščanje izvedejo usposobljeni tehniki, ki so v ta namen pridobili dovoljenje. Dovoljenje se lahko nadomesti s pooblastilom, ki ga da država članica, kadar tako pooblastilo ustreza priznanju usposobljenosti.

Delo kontrolorjev, redno delujočih v odobrenih obratih, ki kot letno povprečje zakoljejo več kakor 75 odraslih glav goveda na teden, se bo nadziralo vsako četrtletje, tako da se bo na 40 trupih izvedlo nenapovedano individualno preverjanje. V tistih odobrenih obratih, v katerih redno deluje samo en kontrolor in v katerih je na voljo manj kakor 40 trupov, se preverjanje izvaja na vseh razpoložljivih trupih, pod pogojem, da jih je najmanj 25. Preverjanje izvede od klavnice in od kontrolnih organizacij neodvisen organ ter šteje k inšpekcijskim pregledom, ki se zahtevajo po odstavku 2. Vendar pa se zahteva po neodvisnosti od kontrolnih organizacij ne uporablja v primeru, ko je take preglede izvedel sam pristojni organ.

▼M4

1a. Države članice lahko dovolijo uporabo sistema za samodejno razvrščanje na njihovem ozemlju ali njegovem delu. Dovoljenje se izda samo, če so izpolnjeni pogoji in minimalne zahteve za preskus ustreznosti, določen v Prilogi I. Države članice morajo najmanj dva meseca pred začetkom preskusa ustreznosti Komisiji predložijo podatke, navedene v delu A Priloge II. Države članice imenujejo neodvisni organ, ki analizira rezultate preskusa ustreznosti. Države članice v dveh mesecih po opravljenem preskusu ustreznosti Komisiji predložijo podatke iz dela B Priloge II.

Kjer se izda dovoljenje za uporabo sistema za samodejno razvrščanje na osnovi preskusa ustreznosti, pri katerem je bilo uporabljenih več različnih priprava trupa, razlike med temi pripravami trupa ne povzročijo razlik med rezultati razvrščanja.

Država članica lahko potem, ko obvesti Komisijo, izda dovoljenje za uporabo sistema za samodejno razvrščanje na svojem ozemlju ali njegovem delu, ne da bi izvedla preskus ustreznosti, če je bilo takšno dovoljenje že izdano za enak sistem za samodejno razvrščanje za drug del ozemlja zadevne države članice ali v drugi državi članici na osnovi preskusa ustreznosti z vzorcem trupov, za katerega menijo, da je enako reprezentativen glede kategorije, stopnje mesnatosti in zamaščenosti odraslih goved, zaklanih v zadevni državi članici ali njenem delu.

Razvrščanje s sistemom za samodejno razvrščanje je veljavno samo, če je priprava trupov identična kot priprava, ki je bila uporabljena med preskusom ustreznosti.

1b. Obrati, ki trupe razvrščajo s sistemom za samodejno razvrščanje:

— določanje kategorijo trupa; za ta namen se uporabi sistem za identifikacijo in registracijo govedi iz naslova I Uredbe (ES) št. 1760/2000,

— vodijo evidenco dnevnih nadzornih poročil o delovanju sistema za samodejno razvrščanje, kjer zlasti navedejo ugotovljene pomanjkljivosti in ukrepe, ki jih po potrebi sprejmejo.

1c. Spremembe tehničnih specifikacij sistemov za samodejno razvrščanje, za katere je bilo izdano dovoljenje, se dovolijo samo po pridobitvi odobritve pristojnih organov zadevne države članice in ob predložitvi dokazila, da bo posledica teh sprememb večja natančnost, kot je bila ugotovljena med preskusom skladnosti.

Države članice obvestijo Komisijo o vseh spremembah, ki so jih odobrile.

▼M3

2. Razvrščanje in označevanje trupov v obratih iz člena 1 Uredbe (EGS) št. 1186/90 se preverjata na kraju samem brez vnaprejšnjega opozorila od klavnice neodvisnega organa.

Preverjanje se mora izvajati najmanj dvakrat vsake tri mesece v vseh odobrenih obratih, ki opravljajo razvrščanje, in se mora nanašati vsaj na enako število naključno izbranih trupov, kakor je navedeno v drugem pododstavku odstavka 1. Vendar pa se lahko pri odobrenih obratih iz prve alinee člena 2(2) in odobrenih obratih, v katerih redno deluje le en kontrolor, pogostost pregledov zmanjša na enkrat na tri mesece.

▼M4

V vseh odobrenih obratih, ki trupe razvrščajo s sistemom za samodejno razvrščanje, mora biti opravljenih najmanj šest pregledov vsake tri mesece v prvih 12 mesecih po izdaji dovoljenja iz odstavka 1a. Po tem obdobju morajo biti pregledi opravljeni najmanj dvakrat vsake tri mesece v vseh odobrenih obratih, ki trupe razvrščajo s sistemom za samodejno razvrščanje. Vsak pregled mora vključevati najmanj 40 naključno izbranih trupov. Pri pregledih se preveri zlasti:

— kategorija trupa,

— natančnost sistema za samodejno razvrščanje in sicer s sistemom točk in omejitev iz Priloge I(3),

— priprava trupa,

— dnevno umerjanje ter vsi drugi tehnični vidiki sistemov za samodejno razvrščanje, ki zagotavljajo, da je stopnja natančnosti sistemov za samodejno razvrščanje najmanj takšna, kot je bila dosežena med preskusom ustreznosti,

— dnevna nadzorna poročila iz odstavka 1b.

▼M3

V primerih, pri katerih je med temi inšpekcijami potrjeno večje število netočnih razvrstitev ali označevanj, ki niso skladna s pravili:

(a) se povečata število pregledanih trupov in pogostost naključnih pregledov; in

▼M4

(b) dovoljenja iz odstavka 1 in 1a se lahko prekličejo.

▼M3

Poročila o inšpekciji, ki zadevajo preverjanje, izvedeno po tem členu, izdelajo in hranijo nacionalni nadzorni organi. Ta poročila vključujejo zlasti število pregledanih trupov in število trupov, ki so bili nepravilno razvrščeni ali označeni. Organi zapišejo tudi vse podrobnosti o načinu obdelave in, kjer je to primerno, o njihovi skladnosti s pravili Skupnosti.

▼B

3. Države članice obvestijo Komisijo o ukrepih za izvajanje člena 3 Uredbe (EGS) št. 1186/90 in o kaznih za kršitve, kakršni sta zlasti poneverjanje žigov in etiket ter goljufanje pri njihovi rabi ali če izvaja razvrščanje osebje, ki za to ni pridobilo dovoljenja.

Člen 4

Ta uredba začne veljati 1. junija 1991.

Ta uredba je v celoti zavezujoča in se neposredno uporablja v vseh državah članicah.

▼M4









PRILOGA I

Pogoji in minimalne zahteve za izdajo dovoljenja za uporabo sistema za samodejno razvrščanje

1. Zadevna država članica organizira preskus ustreznosti z ocenjevalno komisijo, ki jo sestavlja najmanj pet izvedencev, ki imajo licenco za razvrščanje trupov odraslih goved. Dva člana ocenjevalne komisije sta iz države članice, ki opravi preskus. Ostali člani ocenjevalne komisije so vsak iz druge države članice. Ocenjevalno komisijo sestavlja neparno število izvedencev. Službe Komisije in izvedenci iz drugih držav članic so lahko pri preskusu ustreznosti navzoči kot opazovalci. Člani ocenjevalne komisije so pri svojem delu neodvisni in anonimni. Zadevna država članica bo imenovala koordinatorja preskusa ustreznosti, ki: — ni član ocenjevalne komisije, — ima ustrezno tehnično znanje in je povsem neodvisen, — spremlja samostojnost in anonimnost članov ocenjevalne komisije pri njihovem delu, — zbira rezultate razvrščanja članov ocenjevalne komisije in tiste, pridobljene s sistemom za samodejno razvrščanje, — zagotavlja, da rezultati razvrščanja, pridobljeni s sistemom za samodejno razvrščanje, ves čas trajanja preskusa niso na voljo nobenemu članu ocenjevalne komisije in njihovi rezultati nobeni drugi zainteresirani strani, — preveri in potrdi razvrstitve trupov in lahko iz objektivnih razlogov, ki jih navede, izloči trupe iz vzorca, ki se uporabi za analizo.

2. Za preskus ustreznosti: — se vsak razred mesnatosti in zamaščenosti nadalje razdeli na tri podrazrede, — se zahteva vzorec najmanj 600 preverjenih in potrjenih trupov, — odstotek napak lahko predstavlja največ 5 % trupov, primernih za razvrščanje s sistemom za samodejno razvrščanje.

3. Pri vsakem preverjenem in potrjenem trupu se kot njegova pravilna razvrstitev šteje mediana rezultatov članov ocenjevalne komisije. Uspešnost sistema za samodejno razvrščanje se oceni tako, da se za vsak preverjen in potrjen trup rezultati stroja za samodejno razvrščanje primerjajo z mediano rezultatov ocenjevalne komisije. Natančnost sistema za samodejno razvrščanje se glede na rezultate določi s pomočjo sistema točk, ki se dodelijo na naslednji način:



Mesnatost Zamaščenost Ni napak 10 10 Napaka za 1 enoto (npr. 1 podrazred višje ali nižje) 6 9 Napaka za 2 enoti (npr. 2 podrazreda višje ali nižje) – 9 0 Napaka za 3 enote (npr. 3 podrazredi višje ali nižje) – 27 – 13 Napaka za več kot 3 enote (npr. več kot 3 podrazredi višje ali nižje) – 48 – 30 Sistem za samodejno razvrščanje mora doseči najmanj 60 % vseh možnih točk tako pri mesnatosti kot pri zamaščenosti, da se lahko izda dovoljenje za njegovo uporabo. Ob tem mora biti razvrstitev s sistemom za samodejno razvrščanje v naslednjih mejah:



Mesnatost Zamaščenost Izkrivljenost ± 0,30 ± 0,60 Naklon regresivne linije 1 ± 0,15 1 ± 0,30









PRILOGA II

A. Podatki, ki jih morajo držav članice predložiti v zvezi z organizacijo preskusa ustreznosti za izdajo dovoljenja za uporabo sistema za samodejno razvrščanje

— datumi izvajanja preskusa ustreznosti,

— podroben opis trupov odraslih govedi, razvrščenih v zadevni državi članici ali njenem delu,

— statistične metode, uporabljene pri izbiranju vzorca trupov, ki bo reprezentativen glede kategorije, razredov mesnatosti in zamaščenosti odraslih goved, zaklanih v zadevni državi članici ali njenem delu,

— naziv in naslov klavnice(-), kjer bo potekal preskus ustreznosti, pojasnilo o organizaciji in delovanju predelovalne(-ih) linije(-), skupaj s hitrostjo na uro,

— priprava trupov, uporabljenih med preskusom ustreznosti,

— opis stroja za samodejno razvrščanje in njegove tehnične funkcije, zlasti zaščita stroja pred možnostjo kakršne koli manipulacije,

— imena izvedencev, ki jih je zadevna država članica imenovala za člane ocenjevalne komisije pri preskusu ustreznosti,

— ime koordinatorja preskusa ustreznosti ter dokazila o njegovem tehničnem znanju in popolni neodvisnosti,

— naziv in naslov neodvisnega organa, ki ga je zadevna država članica imenovala za analizo rezultatov preskusa ustreznosti.

B. Podatki, ki jih morajo države članice predložiti v zvezi z rezultati preskusa ustreznosti za izdajo dovoljenja za uporabo sistema za samodejno razvrščanje

— kopije poročil o razvrstitvi, ki so jih med preskusom ustreznosti izpolnili in podpisali člani ocenjevalne komisije in koordinator,

— kopije rezultatov razvrstitve, pridobljenih med preskusom s sistemom za samodejno razvrščanje, ki jih je podpisal koordinator,

— poročilo koordinatorja o organizaciji preskusa ustreznosti glede na pogoje in minimalne zahteve, določene v Prilogi I,

— količinska analiza, v skladu z metodologijo, ki jo določi Komisija, rezultatov preskusa ustreznosti, v kateri so navedeni rezultati razvrstitve posameznih izvedencev za razvrščanje in rezultati, pridobljeni s sistemom za samodejno razvrščanje. Podatki, ki se uporabijo za analizo, morajo biti predloženi v elektronski obliki, ki jo določi Komisija,

— natančnost sistemov za samodejno razvrščanje, ugotovljena v skladu z določbami Priloge I(3).